Air France Xitoyga barcha reyslarni bekor qildi

Air France aviakompaniyasi Xitoyga va ushbu mamlakatdan ortga qaytish bilan bog‘liq barcha reyslarni bekor qildi. Bu haqda “Kommersant” xabar bermoqda.

Aviakompaniya 9-fevralga qadar Xitoyga reyslarni amalga oshirmaydi.
Air France koronavirus tarqalgani sababli Xitoyga parvozlarni qisman yoki to‘liq to‘xtatgan dunyodagi 15-aviakompaniya bo‘ldi.
Bungacha American Airlines, British Airways, Lion Air, Lufthansa, United Airlines, Air Canada, Cathay Pacific Airways va boshqa aviakompaniyalar shunday qarorga kelgandi.